
Nr. ieșire: ______________ / ____________________
Nr. intrare: ______________ / ____________________
PROTOCOL DE COLABORARE
nr. ______ / ______ din data de ____________
Părțile
Asociația Create Yourself, cu sediul social în Str. Bibescu Vodă nr. 5, bl. P5A, sc. 1, et. 2, ap. 3, sector 4, București, CIF 41892195, înscrisă în Registrul asociațiilor și fundațiilor sub nr. Nr.  28558/A/2019  din data de 14.11.2019, reprezentată de Ștefan Lățea, în calitate de Președinte, denumită în continuare „Asociația”,
și
[Denumirea instituției partenere], cu sediul în [adresa completă], CIF [__________], reprezentată de [nume și prenume], în calitate de [director / reprezentant legal], denumită în continuare „Partenerul”,
denumite împreună „Părțile” și individual „Partea”,
Preambul
Având în vedere misiunea Asociației de a sprijini persoane și comunități vulnerabile, precum și interesul Partenerului de a implica membrii/beneficiarii săi în activități cu caracter educativ, civic și de voluntariat, Părțile convin încheierea prezentului protocol, în următoarele condiții:
Art. 1 – Obiectul protocolului
Obiectul prezentului protocol îl constituie colaborarea dintre Părți pentru organizarea și desfășurarea activităților de strângere de fonduri și donații în cadrul campaniei umanitare „Fii Moș Crăciun pentru o zi”, ediția 2026, având ca scop sprijinirea copiilor și familiilor aflate în situații de sărăcie, precum și în cadrul altor campanii umanitare, proiecte educaționale, sociale sau culturale organizate de Asociație pe durata prezentului protocol, convenite de Părți.
Colaborarea are caracter voluntar și gratuit. Prezentul protocol nu generează obligații financiare între Părți și nu presupune transferul de fonduri de la Partener către Asociație.
Art. 2 – Rolul Părților
2.1. Asociația:
· informează Partenerul cu privire la desfășurarea campaniei umanitare și pune la dispoziție materialele informative necesare (afișe, liste de produse recomandate);
· respectă planul de desfășurare a activităților stabilit de comun acord;
· asigură colectarea donațiilor de la sediul Partenerului, la data convenită, precum și transportul și distribuirea acestora către beneficiari;
· gestionează donațiile în mod transparent și transmite Partenerului, în termen de 30 de zile de la încheierea campaniei, un scurt raport privind rezultatele (număr de familii/copii sprijiniți, materiale foto fără date de identificare a beneficiarilor);
· evită orice situație care ar putea genera riscuri și afecta negativ imaginea proiectului sau a Partenerului;
· respectă termenele prevăzute pentru derularea activităților din proiect.
2.2. Partenerul:
· informează propriii membri/beneficiari (personal, părinți, elevi, după caz) despre campanie și despre proiectele educaționale, sociale sau culturale derulate în cadrul colaborării;
· pune la dispoziție, cu titlu gratuit, un spațiu pentru depozitarea temporară a donațiilor până la data ridicării acestora;
· evită orice situație care ar putea genera riscuri și afecta negativ imaginea proiectului;
· respectă termenele prevăzute pentru derularea activităților din proiect.
2.3. Participarea membrilor/beneficiarilor Partenerului la campanie este strict voluntară. Părțile se angajează să nu exercite niciun fel de presiune asupra acestora în vederea efectuării de donații și să nu condiționeze de acestea vreun beneficiu sau tratament.
Art. 3 – Metodologia de lucru
Părțile semnatare convin asupra următoarelor modalități de lucru:
a) participarea la activitățile desfășurate în cadrul proiectului, conform programului stabilit de comun acord;
b) elaborarea unui calendar al activităților necesare implementării prevederilor prezentului protocol (data lansării, perioada de colectare, data ridicării donațiilor);
c) mediatizarea acțiunilor realizate în parteneriat, cu acordul prealabil al ambelor Părți asupra materialelor publicate;
d) desemnarea de către fiecare Parte a unor persoane responsabile, care vor asigura schimbul reciproc de informații, în vederea bunei derulări a proiectului (conform Art. 4).
Art. 4 – Persoane de contact
Pentru Asociație: Ștefan Lățea, telefon 0741010358, mail contact@fiimoscraciunpentruozi.ro
Pentru Partener: [nume], telefon [__________], mail [__________]
Comunicările între Părți se fac în scris, inclusiv prin e-mail, la datele de contact de mai sus.
Art. 5 – Vizibilitate
Prin semnarea prezentului protocol, fiecare Parte își exprimă acordul ca cealaltă Parte să menționeze colaborarea și să utilizeze denumirea și sigla sa în materialele de comunicare aferente campaniilor și proiectelor derulate în cadrul prezentului protocol, pe toată durata acestuia.
Art. 6 – Protecția datelor cu caracter personal
Părțile prelucrează datele cu caracter personal la care au acces în derularea protocolului numai în scopul acestuia și cu respectarea Regulamentului (UE) 2016/679 (GDPR) și a legislației naționale aplicabile. Partenerul nu transmite Asociației date personale ale membrilor/beneficiarilor săi decât cu acordul acestora.
Art. 7 – Litigii
Litigiile născute în legătură cu încheierea, executarea, modificarea, încetarea ori alte pretenții decurgând din prezentul protocol vor fi soluționate pe cale amiabilă.
Art. 8 – Încetarea protocolului
Prezentul protocol încetează în următoarele situații:
a) prin acordul Părților;
b) la atingerea scopului sau la expirarea duratei prevăzute la Art. 9;
c) în caz de forță majoră, notificată în scris celeilalte Părți în termen de 5 zile de la apariția acesteia;
d) prin denunțare unilaterală, cu o notificare scrisă transmisă cu minimum 2 (două) săptămâni înainte de data încetării.
Încetarea protocolului nu afectează obligațiile deja născute, inclusiv predarea donațiilor colectate până la acea dată și transmiterea raportului final.
Art. 9 – Durata și dispoziții finale
Prezentul protocol de colaborare are caracterul unui document cadru și acoperă întreaga activitate de realizare a obiectivelor comune convenite.
Acesta poate fi modificat sau completat prin act adițional, cu acordul scris al Părților. Partea care are inițiativa modificării va transmite celeilalte Părți, spre analiză, în scris, propunerile respective.
Protocolul intră în vigoare la data semnării de către ambele Părți și este valabil un an de la data semnării, putând fi prelungit prin act adițional pentru edițiile următoare ale campaniei.
Încheiat astăzi, ____________, în două exemplare originale, câte unul pentru fiecare Parte. Protocolul poate fi semnat și cu semnătură electronică, caz în care are aceeași valoare juridică.

